
                 Bucureşti, 14.02.2006 









                      Nr.23/249/2005

AVIZ

asupra propunerii legislative privind informarea publicului spectator 

asupra modalităţii de interpretare „play-back” 

de către soliştii vocali în timpul spectacolelor 

(LEGEA PLAY-BACK)



În conformitate cu prevederile art.89 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru cultură, arte, mijloace de informare în masă, cu propunerea legislative privind informarea publicului spectator asupra modalităţii de interpretare „play-back” de către soliştii vocali în timpul spectacolelor (LEGEA PLAY-BACK), transmis cu adresa nr. P.L.X 690 din 21 decembrie 2005, înregistrată sub nr. 23/249 din 22 decembrie 2005.



Potrivit prevederilor art.60 din Regulamentul Camerei Deputaţilor, republicat, comisia a dezbătut propunerea legislativă menţionată mai sus în şedinţa din data de 14 februarie 2006.


Consiliul Legislativ a avizat favorabil propunerea legislativă.



Propunerea legislativă a fost respinsă de Senat în şedinţa din 19 decembrie 2005.



În urma dezbaterilor, membrii comisiei au hotărât, cu 19 voturi pentru, 2 împotrivă şi 1 abţinere, avizarea favorabilă a propunerii legislative, cu amendamente admise prezentate în anexă.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

                     PREŞEDINTE,                                          SECRETAR,

                  Dan Ioan Popescu                                       Aurelia Vasile

Expert, Isabela Robe

A M E N D A M E N T E    A D M I S E
la propunerea legislativă privind informarea publicului spectator asupra modalităţii de interpretare „play-back” de către soliştii vocali în timpul spectacolelor (LEGEA PLAY-BACK)

	Nr.

crt.
	Textul propunerii legislative
	Text propus de Comisie

Autorul amendamentului
	Motivarea

amendamentelor propuse

	0
	1
	2
	3

	1.
	Lege privind informarea publicului spectator asupra modalităţii de interpretare „play-back” de către soliştii vocali în timpul spectacolelor 

(LEGEA PLAY-BACK)


	Nemodificat
	

	2.
	Art.1. – Prezenta lege reglementează condiţiile în care publicul spectator este informat asupra modalităţii de interpretare „play-back” de către soliştii vocali în timpul spectacolelor.


	Nemodificat
	


	0
	1
	2
	3

	3.
	Art.2. – Obligaţia de a informa publicul spectator asupra modalităţii de interpretare „play-back” de către soliştii vocali revine organizatorilor spectacolelor muzicale.

Sunt organizatori, potrivit prezentei legi, persoanele juridice care realizează activitatea de publicitate şi promovare, precum şi cele care asigură activitatea de prezentare a soliştilor vocali în faţa publicului spectator.


	Nemodificat
	

	4. 
	Art.3. – Obligaţia prevăzută la art.2 se referă la informarea publicului spectator în cazul în care soliştii vocali interpretează prin mimare, vocea fiind înregistrată pe orice suport material, prin tehnica play-back.


	Art.3. – Obligaţia prevăzută la art.2 se referă la informarea publicului spectator în cazul în care soliştii vocali interpretează prin mimare, vocea fiind înregistrată, prin tehnica „play-back”.

Dep.Ioan Bivolaru – PSD

	Claritatea textului.

	5. 
	Art.4. Informarea publicului spectator se realizează după cum urmează:

a) prin tipărirea pe afişele de prezentare a spectacolelor, lângă numele soliştilor vocali sau lângă denumirea formaţiilor muzicale în care evoluează solişti vocali, a cuvintelor „play-back”, care sunt reproduse cu caractere de o dimensiune de cel puţin 60% din dimensiunea caracterelor cu care sunt redate numele soliştilor vocali sau denumirea formaţiilor muzicale;
b) prin anunţarea de către prezentatorii spectacolelor în faţa publicului a modalităţii de interpretare „play-back”;

c) în cazul spectacolelor televizate, specificaţia „play-back” va fi reprodusă lângă numele soliştilor vocali sau lângă denumirea formaţiilor muzicale în care evoluează solişti vocali, atunci când acestea sunt subtitrate pe ecran, cu dimensiunea de 60% din mărimea caracterelor care reproduc numele soliştilor sau denumirea formaţiilor care au în componenţă solişti vocali;
d) în cazul spectacolelor care sunt transmise la radio în direct, anunţarea modalităţii de interpretare „play-back” se realizează de către prezentatorul postului radio care prezintă transmisiunea.


	Art.4. Informarea publicului spectator se realizează după cum urmează:

a) prin tipărirea pe afişele de prezentare a spectacolelor, lângă numele soliştilor vocali sau lângă denumirea formaţiilor muzicale în care evoluează solişti vocali, a cuvintelor „play-back”, care sunt reproduse cu caractere lizibile;
Nemodificat

c) în cazul spectacolelor televizate, specificaţia „play-back” va fi reprodusă lângă numele soliştilor vocali sau lângă denumirea formaţiilor muzicale în care evoluează solişti vocali, atunci când acestea sunt subtitrate pe ecran, cu caractere lizibile;
Nemodificat
Dep.Ioan Bivolaru – PSD


	Dimensiunea caracterelor constituie o problemă a designerului afişului.

Dimensiunea caracterelor constituie o problemă a realizatorului programului televizat.



	6. 
	Art.5. – Încălcarea dispoziţiilor legii de către organizatori se sancţionează cu amendă contravenţională de la 50.000.000 lei la 100.000.000 lei sau cu amendă contravenţională de la 80.000.000 lei la 150.000.000 lei pentru organizatorii care încalcă în mod repetat prezenta lege.


	Art.5. – Încălcarea dispoziţiilor legii de către organizatori se sancţionează cu amendă contravenţională de la 5.000 lei la 10.000 lei sau cu amendă contravenţională de la 8.000 lei la 15.000 lei pentru organizatorii care încalcă în mod repetat prezenta lege.

Comisia pentru industrii şi servicii


	Conform normelor de tehnică legislativă.

	7. 
	Art.6. – Constatarea contravenţiilor şi aplicarea sancţiunilor se fac, în condiţiile legislaţiei privind contravenţiile, de către Autoritatea Naţională pentru Protecţia Consumatorului.


	Nemodificat
	


                                          PREŞEDINTE,                                                             SECRETAR,

                                       Dan Ioan Popescu                                                           Aurelia Vasile

Expert, 

Isabela Robe

